ஊர்வலம் முடிந்து பகல் 12 மணிக்கு பிறகு தான் பஸ்கள் டெப்போக்களுக்கு திருப்பி அனுப்பப்பட்டன. பஸ்களை மக்கள் பயன்பாட்டிற்கு இயக்காமல் கட்சி விஷயங்களுக்கு பயன்படுத்தியதால் நேற்று எம்டிசி நிர்வாகத்துக்கு ரூ.10 லட்சத்துக்கு மேல் வருவாய் இழப்பு ஏற்பட்டுள்ளது. ஏற்கனவே, போக்குவரத்துக் கழகங்கள் கடும் நஷ்டத்தில் இயங்கி வரும் நிலையில், இதுபோன்ற தவறான வழியில் பஸ்களை இயக்கினால் நிர்வாகத்தை எப்படி வழி நடத்த முடியும் என சமூக ஆர்வலர்கள் கேள்வி எழுப்பியுள்ளனர்.